अर्थव्यवस्था के बारे में भारत से सीखें : कैमरून  
ब्रिटिश प्रधानमंत्री डेविड कैमरून ने भारत की तारीफ करते हुए कहा है कि अर्थव्यवस्था की हालत कैसे दुरुस्त रखी जाती है ये भारत से सीखना चाहिए।
ब्रिटिश प्रधानमंत्री डेविड कैमरून ने भारत की तारीफ करते हुए कहा है कि अर्थव्यवस्था की हालत कैसे दुरुस्त रखी जाती है ये भारत से सीखना चाहिए। कैमरून ने कॉन्सर्वेटिव पार्टी की बैठक में कहा कि अगर आप जाएंगे तो देखेंगे कि वहां के लोगों में काम को लेकर जोश और कामयाबी पाने की भूख कितनी ज़बर्दस्त है।   उन्होंने कहा कि अगर ब्रिटेन को अपनी हालत सुधारनी है तो भारत और चीन के जैसा जोश और जज्बा पैदा करना होगा। कैमरन ने कहा कि इस समय दुनिया में मंदी का खतरा उतना ही गंभीर है जितना 2008 में था। उन्होंने कहा कि ब्रिटेन को इससे निपटने के लिए कुछ दिलेरी दिखाने की जरूरत है।